10. การควบคุมภายใน

ในการประชุมคณะกรรมการบริษัทครั้งที่ 4/2546 เมื่อวันที่ 27 กุมภาพันธ์ 2546
คณะกรรมการบริษัทได้รับทราบรายงานของคณะกรรมการตรวจสอบครั้งที่ 1/2546 ลงวันที่ 24
กุมภาพันธ์ 2546
ซึ่งมีความเห็นว่าบริษัทมีระบบการควบคุมภายในโดยรวมอยู่ในเกณฑ์ที่ดีไม่มีข้อบกพร่องที่มีสาระสำคัญ
ดังรายงานของคณะกรรมการตรวจสอบดังนี้ :-

เรียน ท่านผู้ถือหุ้น

ในปี 2545
ที่ผ่านมาทั้งบริษัทฯและบริษัทย่อยได้ประสบผลความสำเร็จจากการดำเนินธุรกิจเป็นอย่างดี
มีผลการดำเนินงานที่ดีอย่างต่อเนื่อง ซึ่งเป็นไปตามเป้าหมายที่ฝ่ายจัดการได้กำหนดไว้
โดยคณะกรรมการตรวจสอบได้ทำหน้าที่กำกับดูแลให้ทั้งบริษัทฯและบริษัทย่อยได้ดำเนินธุรกิจและปฎิบัติให้ถูกต้องตามข้อพึงปฎิบัติที่ดีของบริษัทจดทะเบียนและข้อกำหนดกฎหมายที่เกี่ยวข้องต่าง
ๆ
การเปิดเผยข้อมูลทั่วไปที่เป็นสาระสำคัญโดยเฉพาะในเรื่องของรายงานทางการเงินจะต้องตรงต่อความเป็นจริง
ครบถ้วน
ซึ่งจากคำชี้แจงผลการตรวจสอบบัญชีของบริษัทฯและบริษัทย่อยจากผู้สอบบัญชีภายนอกว่ามีความถูกต้องตามที่ควรในสาระสำคัญตามหลักการบัญชีที่รับรองทั่วไป
ในด้านระบบการควบคุมภายในได้มีการพัฒนาอย่างต่อเนื่อง
มีการกำหนดขอบเขตอำนาจหน้าที่ของกรรมการผู้จัดการใหญ่ให้ชัดเจนยิ่งขึ้น
ทั้งนี้เพื่อให้เป็นไปตามหลักการของการกำกับดูแลที่ดีของกิจการ
อย่างไรก็ตามคณะกรรมการบริษัทฯก็ยังคงให้ความสำคัญต่อการพัฒนาระบบควบคุมภายในให้มีความสมบูรณ์และมีประสิทธิภาพมากยิ่งขึ้น

สำหรับปี 2546 คณะกรรมการตรวจสอบได้เสนอต่อคณะกรรมการบริษัท
เพื่อนำเสนอต่อที่ประชุมผู้ถือหุ้นพิจารณาอนุมัติการแต่งตั้งนางยงอยู่ กระแสสินธุวานนท์ จากบริษัท
บัญชีกิจ จำกัดเป็นผู้ตรวจสอบบัญชีของบริษัทฯและบริษัทย่อย

  นายล้วน ปางสุข

  ประธานคณะกรรมการตรวจสอบ

ด้านผู้สอบบัญชีของบริษัท คือ นางยงอยู่ กระแสสินธุวานนท์ และ / หรือ นางสุวนีย์
กิตติปัญญางามผู้สอบบัญชีรับอนุญาตบริษัท บัญชีกิจ จำกัด เป็นผู้ตรวจสอบงบการเงินของบริษัทประจำปี
2545 ได้ให้ความเห็นในรายงานการตรวจสอบบัญชี ดังนี้

  รายงานของผู้สอบบัญชีรับอนุญาต

เสนอผู้ถือหุ้นบริษัท แฟนซีวู๊ดอินดัสตรีส จำกัด (มหาชน)

ข้าพเจ้าได้ตรวจสอบงบดุลรวมของบริษัท แฟนซีวู๊ดอินดัสตรีส จำกัด (มหาชน) และบริษัทย่อย
และงบดุลเฉพาะบริษัท แฟนซีวู๊ดอินดัสตรีส จำกัด (มหาชน) ณ วันที่ 31 ธันวาคม พ.ศ. 2545
และ พ.ศ. 2544 งบกำไรขาดทุนรวมและงบกำไรขาดทุน
งบแสดงการเปลี่ยนแปลงส่วนของผู้ถือหุ้นรวม และ
งบแสดงการเปลี่ยนแปลงส่วนของผู้ถือหุ้นและงบกระแสเงินสดรวม และงบกระแสเงินสด
สำหรับปีสิ้นสุดวันเดียวกันของแต่ละปี
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าว
จากผลการตรวจสอบของข้าพเจ้า

ข้าพเจ้าได้ปฎิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฎิบัติงานเพื่อให้ได้ความเชื่อมั่นอย่างมีเหตุผลว่า
งบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่า งบการเงินข้างต้นนี้แสดงฐานะการเงิน ณ วันที่ 31 ธันวาคม พ.ศ. 2545 และ
พ.ศ. 2544 และผลการดำเนินงานและกระแสเงินสด
สำหรับปีนี้สิ้นสุดวันเดียวกันของแต่ละปีของบริษัท แฟนซีวู๊ดอินดัสตรีส จำกัด (มหาชน) และบริษัทย่อย
และของบริษัท แฟนซีวู๊ดอินดัสตรีส จำกัด (มหาชน)
โดยถูกต้องตามที่ควรสาระสำคัญตามหลักการบัญชีที่รับรองทั่วไป

(นางยงอยู่ กระแสสินธุวานนท์)

ผู้สอบบัญชีรับอนุญาตเลขทะเบียน 2517

บริษัท บัญชีกิจ จำกัด

กรุงเทพมหานคร

28 กุมภาพันธ์ 2546